Okresná prokuratúra Zvolen 
Trhová 7, 960 19 Zvolen 1 	

Sp. zn. : 2 Pv 591/14/6611	Zvolen, 30.1.2015
EEČ : 2-51-15-2015

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Zvolen
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
na prejednanie Okresnému úradu XXXXX,OVVS pracovisko XXXXX, Záhradná č. 12, ktorého konania sa mal dopustiť XXXXX tým spôsobom, že

dňa 06. 09. 2014 v čase okolo 18. 45 hod. v meste XXXXX, na miestnej komunikácii v časti Slanec, pri rodinnom dome s popisným číslom 719, sa verejne vyhrážal smrťou XXXXX, nar. 23. 11. 1963, trvalo bytom XXXXX, Námestie mieru č. 1395/27 a jej manželovi XXXXX, nar. 02. 02. 1956, trvalo bytom  XXXXX, Námestie mieru č. 1395/27 a to tým spôsobom, že po predchádzajúcej hádke a hrubých nadávkach im povedal slová „mám rakovinu, ale teba zabijem“ a následne na to vyslovil ďalšie slová  a to „vyhoreli ste v Korytárkach, vyhoríte aj tu“, pričom do XXXXX narazil plecom a tieto slová povedal v čase, keď bol pod vplyvom alkoholu a za prítomnosti ďalších osôb, menovite - XXXXX, nar. 13. 08. 1987, trvalo bytom XXXXX, A. Bernoláka č. 931/13, XXXXX, nar. 01. 08. 1983, trvalo bytom XXXXX, Slanec č. 724, XXXXX, nar. 15. 04. 1968, trvalo bytom XXXXX, Slanec č. 1587 a XXXXX, nar. 21. 09. 1953, trvalo bytom Voznica č. 124, pričom im nespôsobil zranenie, ktoré by si  vyžiadalo lekárske ošetrenie, ale týmto konaním vzbudil u XXXXX, nar. 23. 11. 1963, trvalo bytom XXXXX, Námestie mieru č. 1395/27 a jej manžela XXXXX, nar. 02. 02. 1956, trvalo bytom  XXXXX, Námestie mieru č. 1395/27 dôvodnú obavu o ich život a zdravie,

pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom.

Odôvodnenie:

Poverený príslušník OO PZ XXXXX dňa 08. 11. 2014  podľa § 199 ods. 1  Trestného poriadku začal trestné stíhanie a súčasne podľa § 206 ods. 1  Trestného poriadku vznesniesol obvinenie XXXXX, nar. 29. 09. 1957 vo Zvolene, trvalo bytom XXXXX, Slanec č. 719 pre prečin „Nebezpečné vyhrážanie“ podľa § 360 ods. 1, ods. 2 písm. e  Trestného zákona, ktorého sa dopustil tým, že dňa 06. 09. 2014 v čase okolo 18. 45 hod. v meste XXXXX, na miestnej komunikácii v časti Slanec, pri rodinnom dome s popisným číslom 719, sa verejne vyhrážal smrťou XXXXX, nar. 23. 11. 1963, trvalo bytom XXXXX, Námestie mieru č. 1395/27 a jej manželovi XXXXX, nar. 02. 02. 1956, trvalo bytom  XXXXX, Námestie mieru č. 1395/27 a to tým spôsobom, že po predchádzajúcej hádke a hrubých nadávkach im povedal slová „mám rakovinu, ale teba zabijem“ a následne na to vyslovil ďalšie slová  a to „vyhoreli ste v Korytárkach, vyhoríte aj tu“, pričom do XXXXX narazil plecom a tieto slová povedal v čase, keď bol pod vplyvom alkoholu a za prítomnosti ďalších osôb,  a to XXXXX, nar. 13. 08. 1987, trvalo bytom XXXXX, A. Bernoláka č. 931/13, XXXXX, nar. 01. 08. 1983, trvalo bytom XXXXX, Slanec č. 724, XXXXX, nar. 15. 04. 1968, trvalo bytom XXXXX, Slanec č. 1587 a XXXXX, nar. 21. 09. 1953, trvalo bytom Voznica č. 124, pričom im nespôsobil zranenie, ktoré by si  vyžiadalo lekárske ošetrenie, ale týmto konaním vzbudil u XXXXX, nar. 23. 11. 1963, trvalo bytom XXXXX, Námestie mieru č. 1395/27 a jej manžela XXXXX, nar. 02. 02. 1956, trvalo bytom  XXXXX, Námestie mieru č. 1395/27 dôvodnú obavu o ich život a zdravie.

Obvinený XXXXX v zápisnici o výsluchu obvineného uviedol, že býva na adrese trvalého bydliska. Osobne sa pozná s Oľgou aj jej manželom XXXXX, on s nimi nemal nikdy žiaden konflikt. Presný dátum si nepamätá, ale vie, že nechal jeho vlečku odloženú vo dvore. Táto mu zavadzala, pretože si chcel zobrať vyorávač. Preto vlečku potiahol asi 5 metrov smerom ku ceste, ale to  mal v pláne ju tam nechať na čas len dovtedy, kým by si  nezobral ten vyorávač. Potom prišiel povýšeneckým spôsobom ku nemu nejaký mladý chlapec, ktorý mu povedal, že aby vlečku odpratal preč. On mu povedal, nech počká, kým si zapne ten vyorávač, že ju hneď odtiahne, alebo nech odparkuje to auto u suseda. On na toto zareagoval tak, že či on vie, že kto on je, že on je XXXXX, že ide po rodičov. Preto on aj išiel pešo po rodičov Oľgu a XXXXX. On odtiahol vlečku preč, sadol si na schody pred domom a v tom prišli XXXXX a ten chlapec. XXXXX mu prvá sama od seba začala nadávať, že je debil, že je kokot svetársky. Nadávala na jeho otca, že je kokot, že krivo svedčil na cestu, že je špina a podobne. On preto tieto nadávky opätoval, povedal jej hocičo, čo mu prišlo na rozum, napríklad, že je kurva chudá a tak. A ona sa obrátila smerom na svojho syna a hovorila mu, aby natáčal to, čo hovorí. V tom prišla jeho družka XXXXX, prišiel aj XXXXX a taktiež medzi tým prišiel aj XXXXX, jej muž. Ten prišiel s nejakými papiermi, s mapami, začal tam machrovať, že je to jeho, že si nebudú robiť, že čo chcú. On preto povedal slová, že vyhoreli v Korytárkach, že ich tam všetci nenávidia, že keď budú takto pokračovať, že ich voľakto pohluší. Nič viacej im nepovedal, ale určite to nemyslel tak, že ich pohluší on. Oni sú konfliktní ľudia. XXXXX ho doslovne provokovala tým spôsobom, že mu nadávala a prikračovala smerom ku nemu, vyzeralo to tak, akoby ho provokovala, len aby ju udrel. Potom tam prišiel XXXXX, a aj tento sa s ňou hádal. Celý tento ich konflikt sa ukončil tým, že prišli policajti. Do neho sa stále navážajú skrz to, že mal jeho otec údajne dávno svedčiť za nejakú cestu v ich neprospech a toto nevedia oni prežrieť. Na otázku PP PZ, či sa vyhrážal Vilhanovcom slovami „mám rakovinu, alebo Vás zabijem“ odpovedal že toto je hlúposť, on rakovinu po prvé nemá a po druhé sa im takýmito a ani inými slovami určite nevyhrážal, povedal len to, že ak budú takto pokračovať, tak ich niekto pohluší, teda zabije, ale myslel to vo všeobecnosti, nie že to urobí on. Oni v minulosti vyhoreli v obci Korytárky a to určite nebolo len tak, určite mal na to niekto dôvod.  Nemá dôvod im ublížiť alebo ich zabiť. Je to hlúposť. Odvtedy s nimi ani nebol v kontakte, takže tieto ich obavy sú úplne zbytočné. Veď celý tento konflikt bol vyprovokovaný mladým Vilhanom a následne Oľgou a jej mužom, on sám od seba tam za nimi ani nešiel, nemá na to dôvod. Ale keď oni mu nadávali, tak sa musel nejako brániť. Za celý deň vypil len jedno pivo, čiže pri jeho váhe 105 kg a výške 182 cm je to akoby nevypil nič, žiaden alkohol. On takto reagoval nadávkami preto, že bol nahnevaný a nie opitý. Uviedol, že mu je to ľúto, lebo sú rodina, nakoľko Oľgin otec mu bol bratranec. A je mu to ľúto preto, že si takto Olina vymýšľa a očierňuje ho. Popri tom, on nemá a ani nemal dôvod žiadnym spôsobom Vilhanovcom ublížiť. 
Dňa 14. 01. 2015 bol opätovne vypočutý  XXXXX, ktorý po vypočutí si zvukovej nahrávky č. 1 a zvukovej nahrávky č. 2, ktoré mu boli predložené Poverenou príslušníčkou PZ uviedol, že na tejto nahrávke rozpoznáva tri hlasy, jedná sa o jeho hlas XXXXX a hlas jeho priateľky XXXXX. Uviedol, že sa jedná o zvukovú nahrávku jeho rozhovoru s XXXXX zo dňa 06. 09. 2014. Ďalej uviedol, že na zvukovej nahrávke č. 1, konkrétne v čase 3 minúta 13 sekunda odzneli slová „do roka, aby si zdochla, aj s tvojimi deťmi“. Tieto slová síce povedal, ale v zlosti, jednoducho zaklial, ale tým nemyslel to, žeby jej alebo jej deťom niečo zlé urobil, žeby im ublížil. Bola to len nadávka voči nej a jej deťom, lebo  bol nahnevaný z toho, čo mu ona urobila teda čo mu ona povedala. Ona mu túto nadávku opätovala slovami, že je debil, čo tiež na tejto nahrávke zaznamenané. Treba si uvedomiť, že to práve p. XXXXX prišla za ním, ku nemu domov pred jeho dom so slovami, že je debil svetársky, že je kokot, aj s tým sto ročným kokotom, čo svedčil na súde krivo. A jeho práve tieto jej provokatívne slová nahnevali, jeho otec je už 3 roky pod zemou a tieto slová ho vyprovokovali ku tomu, čo povedal. Veď by stačilo, kebyže ten jej syn počká 5 - 10 minút, odopol a odtiahol by tú vlečku a mohol byť pokoj. Ďalej uvádza, že na zvukovej nahrávke č. 2, konkrétne v čase 3 minúta 8 sekunda odzneli slová „ak chceš vyhorieť, tak vyhoríš, vyhoreli ste v Korytárkach, vyhoríte aj tu“. Priznáva, že tieto slová vyslovil on, adresoval ich voči XXXXX, ale v žiadnom prípade to nemyslel  tak, žeby ich aj podpálil a teda, žeby chcel, aby sa im skutočne niečo takéto stalo. Tieto jeho slová, ktoré odzneli v tejto nahrávke a ktoré skutočne aj povedal, možno vyslovil tým spôsobom, ako je to zaznamenané, ale myslel to tak, ako to uviedol v jeho výpovedi dňa 18. 11. 2014.  V žiadnom prípade to nemyslel tak, žeby im týmto spôsobom chcel ublížiť, toto odmieta. Nikdy by niečoho takéhoto nebol schopný, napriek všetkému mu je XXXXX rodina a on by som na rodinu nesiahol. Tieto slová vyslovil len preto, že bol poriadne rozčúlený. Taktiež mu bola predložená Poverenou príslušníčkou PZ fotografia, na ktorej je vyobrazený on, v ruke má nejaké drevo. Ku tomuto uviedol, že je to fotka urobená v predmetný deň. Tento hranol mal v rukách kvôli tomu, že ním chcel zodvihnúť ten vyorávač, lebo ho nemohol zapnúť, ešte mu družka pomáhala, tak ho dvíhal hranolom. A keď ho už nepotreboval, tak ho hodil na zem. V žiadnom prípade  ho nemal v rukách kvôli tomu, žeby ním ohrozoval Olinu, alebo žeby jej chcel týmto hranolom ublížiť.   Nechápe, čo to v ten deň do Oliny vošlo, že hneď prišla s tým, že mu nadávala. On bol s ňou vždy kamarát. Nemal a ani nemá úmysel ublížiť jej alebo jej rodine. A ak padli takéto rôzne slová z jeho strany, tak boli myslené len ako nadávky, určite nie ako vyhrážky. No tieto nadávky mu Olina opätovala, takže si v tomto boli rovní. 
 
Poškodená XXXXX v zápisnici o výsluchu svedka poškodeného uviedla, že obvineného XXXXX pozná osobne, je jej to vzdialená rodina, kedysi vychádzali spolu veľmi dobre. K samotnej veci uviedla, že pokiaľ si s odstupom času pamätá, tak v predmetný deň dňa 06. 09. 2014 bola u svojej sestry XXXXX na adrese XXXXX, Slanec č. 724, kde bola spoločne so synom Denisom a manželom Imrichom. Vo večerných hodinách si ich syn Denis niekde odbehol na svojom OMV, asi si išiel kúpiť cigarety a keď sa vrátil, tak im uviedol, že sa nevie dostať hore k jej sestre, že je tam postavená na miestnej komunikácii vlečka, že nevie prejsť s autom. Že tam okolo nej pobehuje  XXXXX. Denis prišiel v normálnej nálade, len podotkol to, že auto je dole, nakoľko kvôli vlečke nemôže s autom prejsť hore. Potom išla s Denisom za XXXXX dole ku nemu. Keď tam dorazili, bolo to asi okolo 200m, možno o čosi viacej, bola tam stále vlečka. Ona povedala kľudným hlasom Štefanovi, s ktorým doposiaľ nikdy nemala žiaden konflikt, že nech dá tú vlečku preč, lebo je na miestnej komunikácii odstavená, že nemôže prejsť autom.  Na tieto jej slová reagoval XXXXX tak, že jej nadával, ale konkrétne nadávky si nepamätá, padlo tam veľmi veľa urážlivých slov napríklad, že začal nadávať na jej sestru, že je ako brontosaurus, že ťahá cecky po zemi, nadával na jej synovca, že je jebnutý, že ako on mohol pracovať v sbs-ke. Vzápätí XXXXX odtiahol vlečku, vtedy tam bola prítomná aj Štefanova družka a boli tam ešte nejakí dvaja chalani, ale ona nevie kto to bol, nepozná ich mená. Táto jeho priateľka sa snažila práveže Štefana krotiť. Keď XXXXX odtiahol tú vlečku, tak chytil do ruky nejaké drevo, hranol a keď mal tento hranol v rukách, tak jej povedal slová, že ich pozabíja, tým mal zrejme na mysli ju a Denisa, lebo len oni dvaja tam boli prítomní a vlastne vtedy si išla do auta po slzný spray, lebo sa začala vážne báť, že by jej mohol týmto hranolom aj ublížiť. Síce sa ním nezaháňal, ale hodil ho na zem ako ďalšiu zábranu, keďže musel násilne odtiahnuť vlečku z cesty. A potom nasledovali tie jeho nadávky, že je sestra brontosaurus, potom jej adresoval slová, že „vyhoreli ste v Korytárkach, vyhoríte aj tu“, tým zrejme myslel sestrin dom, lebo ona tam nebýva a potom nasledovali nadávky na jej synovca a podobne ako už vyššie uviedla.  Následne nato prišli policajti a za nimi prišiel aj jej manžel. Spomenula si, že ešte predtým povedal jej synovi, že kebyže je mladší, tak by ho (Denisa) rozpučil.  XXXXX ešte pred príchodom jej manžela, nadával aj na neho, že pre takéhoto kokota zaprela celú paprčkovskú rodinu, a po príchode jej manžela už bol nažhavený a presmeroval svoje nadávky na neho, kde mu povedal slová „mne je to už jedno, ja mám rakovinu, ale teba zabijem“. To stál XXXXX pri jej manželovi, kde sa manžel obrátil smerom k policajtom.  Niekedy medzičasom tam ku nim prišiel aj XXXXX, ktorý asi počul krik, myslí si, že bol pod vplyvom alkoholu. Povedal jej slová, že čo chce, že keď jej zdochli rodičia, tak, že ju paprčkovci chovali. Tieto slová XXXXX sa jej veľmi dotkli, nakoľko to vôbec nebola pravda.  Potom ako prišli policajti, tak sa XXXXX ukľudnil, policajti sa jej pýtali, že či chce podať trestné oznámenie. Iným spôsobom sa jej XXXXX nevyhrážal. So XXXXX v minulosti nemala obdobný incident, vždy s ním vychádzala dobre. Mala vtedy pocit, žeby jej mohol ublížiť, dokonca ju zabiť. Vtedy sa skutočne bála. Odvtedy sa so XXXXX nestretla, nemali sa ani kde. Ale človek nikdy nevie, čoho by mohol byť XXXXX schopný, najmä, keď sa opije. Uviedla, že by od XXXXX prijala ospravedlnenie, je jej ľúto, že to tak ďaleko došlo. 

Dňa 01. 12. 2014 XXXXX ako svedok poškodený uviedol, že obvineného XXXXX pozná osobne. V predmetný deň dňa 06. 09. 2014 bol u sestry svojej manželky a to XXXXX na adrese XXXXX, Slanec č. 724, kde bol spoločne so synom Denisom a manželkou Oľgou. Vyberali tam zemiaky. Ohľadne niečoho tam prišli policajti a s týmito sa rozprávali, chceli od neho počuť nejaké vysvetlenie k nejakému oznámeniu. Potom prišiel ich syn Denis, ktorý povedal, že musel auto odstaviť, že XXXXX má na ceste vlečku, že sa tadiaľ nedá prejsť.  Manželka XXXXX išla teda so synom k Štefanovi. Po asi nejakých 10 minútach išiel dole za nimi aj on, ale ešte pred ním išli dole policajti, on išiel pešo za nimi, policajti tam už pred domom XXXXX stáli, keď tam dorazil on. On sa ničoho absolútne nezúčastňoval. On tam stál a XXXXX strčil do neho asi rukami, ale presne si to nepamätá. Preto upozornil policajta tam prítomného, aby zasiahol. Potom, čo do neho sotil a prešiel ďalej, povedal XXXXX slová, že má rakovinu, ale že jeho zabije. Keďže si toto dovolil povedať aj pred policajnou hliadkou, tak si nemyslí, že to myslel ako žart. Policajti Štefana ukľudňovali.  Ešte pokiaľ si spomína, tak tam bol prítomný ešte nejaký XXXXX, ktorý sa hrubo vyjadril na adresu jeho svokrovcov, kde povedal, že zdochli, na čo ho on upozornil, aby zvážil slová. Spomína si na to, že tam bola prítomná aj Štefanova družka, ktorá  ho ukľudňovala. On tam chodí 30 rokov, ale s nikým tam nemal žiaden konflikt, preto sa nezapájal ani do tohto konfliktu. Bol z Paprčkovej reakcie zhrozený a prekvapený. Iní ľudia tam prítomní neboli. Iným spôsobom sa mu XXXXX nevyhrážal.  Iným osobám sa v jeho prítomnosti nevyhrážal. Ale vie, že sa pred jeho manželkou vyjadril XXXXX slovami, že keď zhoreli v Korytárkach, tak že zhoria aj tu.  Nikdy v minulosti nemala  so XXXXX obdobný incident.  Mal vtedy pocit, žeby mu mohol ublížiť, dokonca ho aj zabiť. Vtedy sa skutočne bál.  Keď povedal, že ma rakovinu a jeho zabije, tak to predsa nemohol myslieť ako žart. 

XXXXX vo výsluchu svedka uviedla, že je družka XXXXX, kde už asi jeden rok spolu bývajú u neho v Hriňovej. K samotnému skutku uvádza, že presný dátum si nepamätá, ale vie, že niekedy v poobedných hodinách chceli vybrať vyorávač na zemiaky, ale zavadzala XXXXX vlečka, tak túto vlečku posunul k ceste. V tom tam zastal mladý muž na aute. Vyšiel z auta, ktoré tam zaparkoval a povedal Štefanovi, ktorý sa v tom čase nachádzal pred jeho domom, že nech odtiahne túto vlečku, že či nevie, že kto on je, že on je XXXXX. XXXXX mu na toto povedal, že nech buď počká, kým si on dorobí čo má, že potom tú vlečku odtiahne, alebo že nech ide pešo hore za mamou. Tak aj bolo, tento chlapec išiel hore. Oni po jeho odchode túto vlečku odtiahli na dvor, čiže už nebola v ceste. Asi po 5 minútach, ona to nestopovala prišla p. XXXXX so synom. Ona bola pri Štefanovi, kde začala po ňom pani XXXXX kričať, že prečo tam dal tú vlečku, hoci už vlečka na ceste nebola, že je pringiš, že je sveták, že čo tam hľadá. Jeho toto rozčúlilo, ale najviac to, že začala nadávať na jeho nebohého otca, že on bol sto ročný chlap a že proti nej krivo svedčil. Potom sa začali hádať ohľadne ciest, že to je  jej, to je jeho. On sa snažila Štefana ukľudňovať. Na tento krik sa tam zdržala aj p. XXXXX a tiež aj XXXXX.  Ona sa snažila Štefana krotiť, XXXXX nebol ani pod vplyvom alkoholu, veď chodil na traktore, možno vypil pol pohára piva. XXXXX veľmi Štefana provokovala, skákala do neho slovne. Nepočula nič také, žeby sa XXXXX niekomu vyhrážal smrťou. Potom prišli policajti a tí to začali riešiť. Potom prišiel p. XXXXX starší a mal v rukách nejaké papiere a doklady.  Niečo sa so Štefanom rozprávali o pozemkoch, ale to, žeby do neho sotil rukami, tak to nevidela. Oni sa normálne rozprávali, XXXXX mu niečo hovoril, že aby sa do toho nestaral. Potom toto celé rozriešila polícia.  Vie, že tam padli nejaké nadávky zo Štefanovej strany, napríklad že sú všetci na hlavu, že aby sa dali liečiť a tak podobne. Ale to, žeby sa niekomu vyhrážal smrťou, tak to určite nie, toto nepočula. Pokiaľ vie, tak v minulosti nemali medzi sebou žiadne nezhody.  Vilhanovci ho provokovali slovne, jeho najviac rozčúlilo to, že nadávali na jeho nebohého otca. A potom tam začali vykrikovačky, že koho je tá či iná cesta. Bol tam XXXXX, XXXXX, XXXXX, Vilhanovci - XXXXX, Denis a XXXXX, ona a XXXXX. Iní tam nebol nikto, ani XXXXX a ani jeho mama XXXXX. 

Dňa 01. 12. 2014 bol vypočutý XXXXX, pričom uviedol, že presný dátum si nepamätá, ale bolo to večerom, no bolo ešte vidno, išiel smerom hore a keď  bol pri dome XXXXX, tak tam bola Marika, jeho družka, boli tam Vilhanovci, XXXXX aj XXXXX a iných si nepamätá. Kričali tam po sebe. Nepočul, že konkrétne tam kto na koho kričí, prekrikovali sa tam medzi sebou navzájom.   Voľačo povedal Pištovi - Štefanovi, že nech sa ukľudní.  Či  povedal niečo p. Vilhanovej alebo jej manželovi, to nevie, možno si zamrmlal a išiel si po svojom. Počas toho ako  tam bol on, tak tam boli aj policajti. Oni sa tam navzájom prekrikovali o ceste, ale žeby sa niekomu XXXXX vyhrážal smrťou, alebo inak obdobne, tak toto osobne nepočul. Pokiaľ  vie, tak v minolosti nemali medzi sebou hádky. Nikoho XXXXX fyzicky nenapadol, on nič takéto nevidel. Vilhanovci vykrikovali hlúposti, čiže tak ako on po nich, tak aj oni po ňom niečo kričali, nevie, čo, niečo skrz cesty a pozemky.  Podľa neho by nebol XXXXX schopný Vilhanovcom fyzicky ublížiť na zdraví, živote, či majetku. Oni sú kamaráti, nikdy sa o nich o Vilhanovcoch hanlivo nevyjadroval. Majú iné starosti. 

XXXXX uviedol, že to bolo niekedy v mesiaci september 2014, bol u bratranca celý deň. Išiel si kúpiť cigarety, keď sa na aute vracal naspäť, tak bola v celej šírke cesty vlečka, čiže sa nedalo tadiaľ prejsť. XXXXX dobehol k jeho autu, on stiahol okno, v podstate on sa ho začal pýtať, že kto je a kde ide, tak najprv mu odpovedal, že je jedno, kto je, že sa potrebuje dostať hore a keď mu povedal, že ide hore k bratrancovi, že tam má aj rodičov, tak sa ho ešte raz opýtal, že kto je, tak mu odpovedal, že je XXXXX. Keď mu povedal, že je XXXXX, tak mu povedal on, že ak teda je XXXXX, tak sa má otočiť a páliť do piče, že on ho nepustí. S tým, že hore už bola hliadka, boli tam policajti, tak mu povedal, že keď ho nechce pustiť, tak sa ho opýtal, že či aspoň na pešo môže prejsť, tak mu povedal, že hej. Tak odparkoval auto a išiel teda na pešo. Tak išiel na pešo, povedal rodičom, že ho dotyčný pán nechce pustiť, že musel auto odstaviť. Tak preto išla jeho mama dole, kde ona sa s ním chcela porozprávať. Išli dole a ako náhle tam prišli, tak sa XXXXX nebavil s ním, ale s jeho mamou a prišli slovné narážky. Keď tam dorazili, tá vlečka bola stále na ceste. Padli tam slová zo strany XXXXX, že kebyže je mladší, tak ho zabije, potom tak isto sa vyhrážal mame, že keď im vyhorel dom v Korytárkach, tak že im vyhorí aj tu, ak si nejaký postavia, v tom zmysle, že nejaký XXXXX si tam nebude rozkazovať a potom o chvíľočku na to, on dal tú vlečku naspäť a položil krížom cez cestu veľký hranol. A s tým hranolom sa zaháňal na mamu a slovne napádal mamu, že tadiaľ nemôže prejsť.  Hore sa aj tak nedostali, onedlho prišla hliadka, ktorá smerovala dole a prišiel aj jeho otec, s tým, že nejaký pán tam prišiel, nevie ako sa volá a ten sa vyhrážal tiež jeho otcovi, že má rakovinu, že ho zabije. Počas jeho prítomnosti mame povedal slová - vyhoreli ste v Korytárkach, vyhoríte ja tu, potom tam spomenul to, že keď jej rodičia zdochli, tak že sa o ňu starali paprčkovci, čo sa otca týka, tam extra blízko nebol, tam  počul len toho pána, že keďže on má rakovinu, tak ho zabije, že si tu nebude žiaden XXXXX rozkazovať. XXXXX nikoho nenapadol fyzicky, iba slovne, pokiaľ videl.  Nemyslí, žeby mu dokázal ublížiť. Pokiaľ by ho nevyprovokoval, tak určite nie. On osobne nemá žiadne obavy o svoj život a svoje zdravie. Skôr sa obáva toho, žeby mohol ublížiť bratrancovi a tete, lebo oni tam bývajú, čiže sú mu na dosah. 

Svedok XXXXX k samotnej veci uvádza, že 06. 09. 2014 bol v práci, nakoľko pracuje ako policajt, jeho špecifikácia  referent s UOZ na OO PZ XXXXX, ORPZ XXXXX. V uvedený deň  vykonával hliadkovú službu podľa inštruktáže spoločne s  kolegom nstržm. XXXXX. Pokiaľ si spomína, tak boli vyslaní operačným dôstojníkom OS ORPZ XXXXX k rodine Vilhanovcov, XXXXX, Slanec č. 724 ohľadne toho, že bolo oznámené, že p. XXXXX mala spor s nejakým susedom. Toto konanie spoločne s kolegom zadokumentovali. Opätovne boli ako hliadka privolaní p. Vilhanovou, ktorá oznámila cez č. 158, že má spor so XXXXX a že sa nachádzajú asi 300 m od domu. Keď dorazili na miesto, tak videli ako na miestnej komunikácii stojí vlečka s traktorom. Bolo tam na mieste 8 až 10 osôb. Situácia na mieste bola veľmi zmätočná, osoby sa medzi sebou hádali, prekrikovali, ale to, žeby dochádzalo k nejakému fyzickému kontaktu medzi týmito osobami nepostrehol. Čo sa týka týchto osôb, tak tam bola p. XXXXX, jej manžel a syn, bol tam XXXXX, jeho priateľka, ktorej meno uviesť nevie a boli tam taktiež aj ďalšie osoby. XXXXX sa na nich obrátila a povedala im, že nemôže kvôli tej vlečke prejsť svojim autom. Na toto sme povedali p. XXXXX, že prečo stojí vlečkou v ceste a on povedal, že si to hneď odtiaľ odprace, len čo si prichystá fukár na seno. Keďže chceli upokojiť situáciu a zistiť, čo sa tam vlastne deje, tak  sa snažili osoby od seba odtiahnuť.  Čo sa týka Štefanových vyjadrení, tak vie, že používal nejaké nadávky, vulgarizmy, ale on sa takto rozpráva s kadekým často, nakoľko on je taká nátura, no nepočul žiadne vyhrážky, ktoré by smeroval voči niektorým iným, tam prítomným osobám. Čo sa dialo potom si už veľmi nepamätá, ale myslí, že zobrali XXXXX na oddelenie, aby  ukľudnili situáciu a za účelom podania jeho vysvetlenia. Uviedol, že žiadne vyhrážky XXXXX, ktoré by smeroval voči XXXXX, či voči niekomu inému z tam prítomných nepočul. 

Dňa 03. 01. 2015 uviedla v Zápisnici o výsluchu svedka XXXXX,  že niekedy v mesiaci september 2014 bola na balkóne vo svojom dome, kde fajčila. Vtedy videla, že p. XXXXX vystúpila z auta spoločne s nejakým mladým chlapcom, asi so svojim synom. Parkovala pod ich domom, asi nejakých 30 m pod Štefanovým domom. No nevie uviesť, či prišlo toto auto z vrchu alebo od spodnej strany. Obaja išli k Štefanovi a začali sa hádať ohľadne cesty a XXXXX jej odpovedal, že kebyže si všetci tak zapracú cestu ako ona, tak by sa hore nikto nedostal. Pokiaľ počula a videla, tak p. XXXXX, s ktorou sa pozná od detstva, kázala svojmu synovi, nech to natáča na mobil. Asi nejakých 10 - 15 minút bola na balkóne. Videla len to, že sa bavili ohľadne tejto cesty, ale potom sa Olina posadila do auta a so synom odišla. Veľmi si toto nepamätá, lebo tam v kuse chodia policajti, či boli aj vtedy. Ako Olina odišla preč na aute, tak išla do vnútra, do svojho domu a potom sa o celú situáciu na dvore XXXXX nezaujímala. Ona si z toho dňa pamätá len toľko, že tam bola tá Olina so synom a XXXXX a teraz si spomína, že tam bol aj XXXXX. Iných ľudí tam nevidela. Čo sa ale dialo potom ako odišla do vnútra nevie, či tam teda prišli aj iné osoby. No kým tam sedela na balkóne, tak nepočula žiadne vyhrážky, žeby sa XXXXX vyhrážal nejakým, akýmkoľvek spôsobom p. Vilhanovej alebo jej synovi. Podľa nej, aspoň to čo si pamätá, tak sa rozprávali normálne, skôr kľudne, tiež nepočula to, žeby si nejako navzájom nadávali vulgárne, alebo sa inak slovne osočovali. Tiež môže povedať, že medzi nimi nedošlo ani k žiadnemu fyzickému kontaktu. Ešte si spomína, že vlečka bola zapravená v ceste, čiže kľudne mohla zavadzať autám, ktoré tadiaľ chceli prejsť.  Na otázku PP PZ, či počula povedať XXXXX slová adresované p. Vilhanovej ako napríklad „mám rakovinu, ale teba zabijem“, „vyhoreli ste v Korytárkach, vyhoríte aj tu“ odpovedala, že nie, nič takéto nepočula žeby povedal XXXXX. Žiaden drevený hranol v jeho rukách nevidela, takže nevidela ani to, žeby nejakým dreveným hranolom ohrozoval p. Vilhanovú. 

XXXXX uviedla, že k udalostiam z mesiaca september 2014 si pamätá, že prišla XXXXX na aute ku XXXXX aj so svojim synom. Ona tam pri nich bola tiež a počula, že sa rozprávali ohľadne cesty, nakoľko Olina vravela Štefanovi, že on zatarasil cestu svojou vlečkou a že oni tadiaľ nemôžu ísť na aute. Vtedy tam boli okrem nej aj Štefanova priateľka Mariana, bol tam aj XXXXX a tiež tam potom prišiel aj XXXXX, Olinim muž. XXXXX sa jej vôbec nezdal byť opitý, práveže počula ako vraví Oline, že ju mal od detstva rád, že sa takto hádať kvôli ceste, že prečo. Popri tom sa rozháňal rukami, takto gestikuloval. Ale do nikoho neudrel. Vie, že neskôr ľudia vraveli, že mal držať aj nejaké drevo, ale ona toto nevidela, kým tam bola. Potom stál XXXXX pri svojej studni, ktorú má na dvore, mal o ňu opretú nohu a vravel aj Imrovi, že keď oni nedovolia ľuďom prechádzať cez ich cestu, prečo by im mal toto on dovoliť. Vie, že mal Imro nejaké papiere v ruke, nejakú poštu, alebo čo. Vilhanovci sú takí, že sa s každým o tie cesty hádajú. Ešte chce povedať, že vtedy ešte dohovárala tomu mladému Vilhanovi, že nech on sa takto neháda s ľuďmi a on jej na to povedal, že niečo takéto nemá v úmysle. Ale keď tam bola, tak nepočula nič také, žeby sa im XXXXX  vyhrážal zabitím, alebo vyhorením, to určite nie. Či tam padli nejaké nadávky zo Štefanovej strany, možno aj áno, ale nepamätá si na to.  Ona potom odchádzala domov a vie, že keď išla preč, tak vtedy tam prichádzali policajti, ktorí išli z vrchu, asi boli u XXXXX, Olininej sestry a tam niečo s nimi riešili.

Dňa 03. 01. 2015 uviedol v zápisnici o výsluchu svedka XXXXX, že dňa 06. 09. 2014 bol v práci, nakoľko pracuje ako policajt, konkrétne vo funkcii referent s UOZ na OO PZ XXXXX, ORPZ XXXXX. V predmetný uvedený deň vykonával hliadkovú službu podľa inštruktáže spoločne s  kolegom nstržm. XXXXX. Operačný dôstojník OR PZ XXXXX ich vyslal na preverenie oznámenia týkajúceho sa toho, že p. XXXXX oznámila narúšanie verejného poriadku, ktoré išli bezprostredne riešiť. To aký bol presný čas si s odstupom času nepamätá. Po príchode na miesto, do časti Slanec v meste XXXXX, k rodinnému domu p. Vilhanovej zistili, že sa jedná o spor, ktorý majú Vilhanovci ohľadne prístupovej cesty. Obdobné oznámenia rodiny Vilhanovcov v minulosti preverovali viac krát. Počas toho ako dokumentovali uvedený priestupok za nimi prišla p. XXXXX, pokiaľ si pamätá, resp. prišiel niekto iný, jednoducho niekto im prišiel povedať, že sa má p. XXXXX hádať s p. XXXXX pri jeho dome. Následne na to sa do asi 2 minút presunuli k domu p. XXXXX. Už si presne nepamätá, ale pokiaľ si spomína, tak ich oslovila p. XXXXX s tým, že jej má XXXXX vulgárne nadávať. Vtedy sa na mieste nachádzala p. XXXXX s manželom, p. XXXXX, syn p. Vilhanovej, p. Gregušová - priateľka p. Paprčku a boli tam ešte nejaké tri osoby, ale tieto nepoznal, takže ich teraz menovite nevie uviesť. Obrátil sa na neho XXXXX, ktorý mu povedal, že celá ich hádka vznikla kvôli tomu, že Vilhanovci zatarasujú svoju cestu a preto aj on teraz zatarasil cestu, ktorá vedie popri jeho dome. Teraz si spomína, že keď ako hliadka prišli, tak už bola táto cesta sprístupnená, ale pred ich príchodom bola na tejto ceste umiestnená vlečka, ktorá bola predmetom sporu. XXXXX im povedal, že áno, on ju tam dal, ale potom ju dal preč, keď videl, že sa Vilhanovci rozčuľujú. Vie, že si vzájomne XXXXX a aj Vilhanovci vymieňali nejaké vulgárne nadávky a niečo si aj vykrikovali, ale presne znenie si už nepamätá. Toto konanie, teda tieto nadávky zadokumentovali ako priestupok proti občianskemu spolunažívaniu, následne odišli na OO PZ XXXXX, kde s p. Vilhanovou spísali Záznam o podaní oznámenia. To je všetko, čo vie k veci uviesť. Na otázku PP PZ, či počul, že sa XXXXX vyhrážal XXXXX slovami „mám rakovinu, ale teba zabijem“ odpovedal, že nie, nepočul.  Na otázku PP PZ, či sa vyhrážal v čase jeho prítomnosti a teda pred ním XXXXX p. XXXXX slovami „mám rakovinu, ale teba zabijem“ odpovedal, že nie, nič takéto nepočul, vulgárne si tam vzájomne nadávali, ale obdobné vyhrážky nepočul. Kebyže áno, tak by s kolegom náležite konali. Na otázku PP PZ, či sa vyhrážal XXXXX nejakým iným spôsobom XXXXX odpovedal, že nie. Na otázku PP PZ, či  napadol fyzicky XXXXX p. XXXXX resp. došlo medzi nimi k akémukoľvek fyzickému stretu v čase jeho prítomnosti odpovedal, že nie, nič takéto nevidel a ani nevie o tom, žeby k niečomu takémuto došlo pred ich príchodom na miesto. Na otázku PP PZ, či má vedomosť o tom, žeby bol v čase incidentu XXXXX pod vplyvom alkoholu odpovedal, že odpovedal, že nie, neviem, ale asi bol. Neboli agresívni, XXXXX dosť rozčínal rukami, ale to popri tom ako rozprával, nie žeby chcel niekoho fyzicky atakovať. Vilhanovci boli značne rozčúlení. V čase ich prítomnosti boli Vilhanovci od XXXXX asi 2 metre, vlastne oni stáli medzi nimi. XXXXX bol na svojom dvore a Vilhanovci stáli na ceste. 

Do spisového materiálu bola zabezpečená Zvuková nahrávka č. 1 a Zvuková nahrávka č. 2, taktiež bola do spisu založená aj Fotografia č. 1, ktoré boli vyhotovené osobou XXXXX, nar. 13. 08. 1987, trvalo bytom XXXXX, A. Bernoláka č. 931/13 dňa 06. 09. 2014 a poskytnuté do trestného konania osobou XXXXX, nar. 23. 11. 1963, trvalo bytom XXXXX, Námestie mieru č. 1395/27 prostredníctvom e- mailu. 

Prečinu „Nebezpečné vyhrážanie“ podľa § 360 ods. 1, ods. 2 písm. e/  Trestného zákona sa dopustí ten, kto sa inému vyhráža smrťou, ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu, pričom čin spácha verejne. Toto ustanovenie poskytuje trestno-právnu ochranu pokojnému občianskemu spolužitiu pred jeho hrubým narušením konaním, ktoré vzbudzuje dôvodné obavy o život, zdravie alebo spôsobenie inej ťažkej ujmy. 

V zmysle § 122 ods. 2 písm. b/ Trestného zákona je trestný čin spáchaný verejne, ak je spáchaný pred viac ako dvoma súčasne prítomnými osobami.

Pre tvrdenie, že určité konanie je trestným činom musia byť v zmysle citovaného ustanovenia Trestného zákona naplnené všetky zákonné znaky  skutkovej podstaty trestného činu. V prípade absencie ktoréhokoľvek znaku trestného činu, o trestný čin nepôjde, i keby konanie bolo v rozpore so zákonom.

Podľa § 2 ods. 10  Trestného poriadku  orgán činný v trestnom konaní postupuje tak, aby bol zistený skutkový stav veci, o ktorom nie sú dôvodné pochybnosti, a to v rozsahu nevyhnutnom na ich rozhodnutie. 

Podľa § 10 ods. 2 Tr. zákona, nejde o prečin, ak vzľadom na spôsob vykonania činu a jeho následky, okolnosti za ktorých bol spáchaný, mieru zavinenia a pohnútku páchateľa, je jeho závažnosť nepatrná.

Vykonaným dokazovaním je zrejmé, že dňa 06. 09. 2014 v čase okolo 18. 45 hod. v meste XXXXX, na miestnej komunikácii v časti Slanec, pri rodinnom dome s popisným číslom 719 sa obvinený XXXXX, nar. 29. 09. 1957, trvalo bytom XXXXX, Slanec č. 719  stretol s poškodenou XXXXX, nar. 23. 11. 1963, trvalo bytom XXXXX, Námestie mieru č. 1395/27 a jej manželom - poškodeným XXXXX, nar. 02. 02. 1956, trvalo bytom  XXXXX, Námestie mieru č. 1395/27, kde medzi nimi došlo k slovnej výmene názorov a tiež k vzájomným nadávkam a to v prítomnosti ďalších osôb. Skutočnosť, že obvinený XXXXX mal poškodenému XXXXX adresovať slová „mám rakovinu, ale teba zabijem“ nie je okrem výpovedí rodiny Vilhanovcov ničím preukázaná a to s poukazom na výpovede obvineného a všetkých ostatných svedkov. Tieto vyhrážky nepotvrdili ani príslušníci polície, ktorí boli v tom čase na mieste. Obvinený XXXXX sa doznal k tomu, že voči Vilhanovcom vyslovil slová „vyhoreli ste v Korytárkach, vyhoríte aj tu“, pričom ich vyslovil a myslel ako nadávky nie vyhrážky. V žiadnom prípade to nemyslel tak, žeby im týmto spôsobom chcel ublížiť. Tu je nutné uviesť, že pred týmto incidentom nemali medzi sebou žiadne spory, dokonca sú v rodinnom vzťahu. Nie v každom prípade,  keď páchateľ adresuje inej osobe slová „zabijem Ťa“ a pod. je možné toto konanie kvalifikovať ako prečin nebezpečného vyhrážania podľa § 360 ods. 1  Trestného zákona. V tomto prípade sa jedná o spor ohľadne prístupovej cesty, ktoré boli predmetom celého stretnutia iniciovaného práve rodinou Vilhanovcov, ktorí si išli spor „vyjasniť“ za XXXXX, nie naopak. Mám zato, že vzhľadom na všetky okolnosti skutku sa nejedná o vážne myslenú vyhrážku, ktorá by bola spôsobilá vzbudiť u poškodených, a to  aj s poukazom na ust. § 10 ods. 2 Tr. zákona, dôvodnú obavu a preto  sa nejedná  o prečin nebezpečného vyhrážania podľa § 360 ods. 1 / Trestného zákona.

Podľa § 214 ods. 1 Tr. poriadku prokurátor alebo policajt postúpi vec inému orgánu, ak výsledky vyšetrovania alebo skráteného vyšetrovania preukazujú, že nejde o trestný čin, ale o skutok, ktorý by mohol byť priestupkom alebo iným správnym deliktom alebo by mohol byť prejednaný v disciplinárnom konaní.

Na základe zistených skutočností s poukazom na uvedené zákonné ustanovenia bolo dostatočne preukázané, že konaním obvineného XXXXX neboli naplnené všetky skutkovej podstaty prečinu „Nebezpečné vyhrážanie“ podľa § 360 ods. 1, ods. 2 písm. e/ Trestného zákona, ale toto konanie je možné posúdiť ako priestupok proti občianskemu spolunažívaniu podľa § 49 ods. 1 písm. d/ zákona o priestupkoch č. 372/1990 Zb. z. v znení neskorších predpisov, na ktorého prejednanie je vecne a mistne príslušný Okresný úrad XXXXX, pracovisko XXXXX, Záhradná č. 12.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor